Obama-Putin, ende mosmarrëveshje për Sirinë
Presidenti Obama tha se shumica e udhëheqësve botërorë në takimin e G-20ës pranuan përgjegjësinë e qeverisë siriane për sulmin me armë kimike
Presidenti amerikan Barack Obama dhe homologu i tij rus Vladimir Putin kanë ende mosmarrëveshje lidhur me një sulm të mundshëm në Siri, edhe pasi e diskutuan çështjen gjatë takimeve të G-20ës në Rusi. Në konferenca shtypi njëra pas tjetrës, zoti Obama dhe zoti Putin e karakterizuan takimin mes tyre si konstruktiv dhe miqësor. Por ishte e qartë se të dy udhëheqësit kanë qëndrime të ndryshme për këtë çështje. - tha zoti Putin. Nga ana e tij, presidenti Obama tha se është e mundur që pozicioni i zotit Putin për përdorimin e armëve kimike siriane mund të ndryshojë pas raportit të inspektorëve të OKB-së. Por presidenti tha se i kishte thënë zotit Putin se nuk priste që të binin dakort për këtë çështje. Megjithatë, ai tha se ishte e rëndësishme për komunitetin ndërkombëtar të vepronte i bashkuar: tha Presidenti Obama. Zoti Obama po përpiqet të fitojë mbështetje ndërkombëtare për veprim ushtarak për të ndëshkuar qeverinë siriane për sulmin që vrau më shumë se 1400 vetë në gusht. Presidenti tha se shumica e udhëheqësve botërorë që morrën pjesë në darkën e takimit të G-20ës dhe në diskutimet që vazhduan në orët e para të mëngjesit të sotëm, e pranuan konkluzionin e Shteteve të Bashkuara se qeveria siriane ishte përgjegjëse për sulmin. Ai tha se udhëheqësit ishin të bashkuar në qëndrimin e tyre se traktatet ndërkombëtare që ndalojnë përdorimin e armëve kimike nuk duhet të shkelen. Megjithatë ai tha se fuqitë botërore janë të ndara për ndërmarrjen e një sulmi ushtarak pa miratimin e Këshillit të Sigurimit të OKB-së.